
Nr. U22006-002236/15.06.2006
REFERAT

privind avizarea Planului Urbanistic de Detaliu
  „Locuinţe şi funcţiuni complementare” – zona Plopi Sud, Timişoara

Către Comisiile Consiliului Local al Municipiului Timişoara
Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;
Având în vedere documentaţia înregistrată la noi cu nr. U22006-002236/02.05.2006, prin care se solicită avizarea din punct de vedere urbanistic a Planului Urbanistic de Detaliu – „Locuinţe şi funcţiuni complementare” – zona Plopi Sud Timişoara;

Având în vedere cerinţele Certificatului de Urbanism nr. 5753 din 26.10.2005;
Propunem Comisiilor din cadrul Consiliului Local al Municipiului Timisoara analizarea şi avizarea din punct de vedere urbanistic a documentaţiei Planului Urbanistic de Detaliu – „Locuinţe şi funcţiuni complementare” – zona Plopi Sud Timişoara;
Documentaţia este iniţiată de proprietarii terenului Văcărescu Daniel Avram şi soţia Văcărescu Simona, Iova Ionaş Dorin şi soţia Iova Gabriela, Vînătoru Mihai, Senuca Ioan şi este elaborată de S.C. VEST ARHITECT” S.R.L., proiect nr. 88/10/2005.
Terenul studiat în cadrul PUD se află situat în zona de vest a municipiului Timişoara.
In conformitate cu PUG Timişoara zona este cuprinsă în intravilanul extins al municipiului Timişoara, încadrată în UTR 36, având destinaţia de teren arabil.
Zona studiată, care face obiectul acestei documentaţii, nu se află în zonă protejată sau de protecţie a monumentelor istorice, respectiv zone de interes deosebit pentru care este necesar avizul Consiliului Judeţean Timişoara.
Terenul studiat este în suprafaţa totală de 11500 mp, proprietari fiind Văcărescu Daniel Avram şi soţia Văcărescu Simona, Iova Ionaş Dorin şi soţia Iova Gabriela, Vînătoru Mihai, Senuca Ioan, conform CF nr. 137872 Timişoara, nr. top A 1628/1/5.
Prin documentaţia prezentată se propune realizarea unei lotizări de 15 parcele, destinate construirii de locuinţe unifamiliale cuplate sau înşiruite, cu suprafeţe de 600 mp şi fronturile stradale de aproximativ 16 m, cu regim de înălţime maxim P+2E+M. Deservirea rutieră a parcelelor propuse se va face pe un drum de acces nou propus, cu o lăţime a benzii carosabile de 12 m. Prin PUZ Holcim aprobat cu HCL 190/21.12.2004 drumul care era prevăzut în PUG de-a lungul canalului pe partea dreaptă s-a mutat în stânga canalului.
Suprafeţele pe care se vor realiza drumurile vor trece în proprietatea statului, conform declaraţiei de donare. Se vor realiza spaţii verzi plantate în procent de 7% din suprafaţa totală a parcelei.

Procentul de ocupare a terenului va fi de maxim 40%, iar coeficientul de utilizare a terenului de 1,6.

La realizarea construcţiilor se vor respecta condiţiile impuse de avizatori.
Documentaţia de urbanism este însoţită de următoarele avize şi acorduri:
Aviz unic – nr. 536/05.2006
Aviz de Principiu – nr. 285/27.04.2006

Aviz Comisia de circulaţie – nr. TH2006 – 000682/23.03.2006
Aviz Inspectoratul Judeţean de Protecţie Civilă Timiş – nr. 393/18.04.2006
Aviz Sanitar – nr. 169/C/28.03.2006 
Aviz Grupul de Pompieri Banat – nr. 826106/07.04.2006

Planul Urbanistic de Detaliu – „Locuinţe şi funcţiuni complementare” – zona Plopi Sud Timişoara se va integra în Planul Urbanistic General al Municipiului Timişoara şi va avea o valabilitate de 10 ani. 

Documentaţia Planului Urbanistic de Detaliu „Locuinţe şi funcţiuni complementare” – zona Plopi Sud Timişoara a fost supusă dezbaterii publice din data de 15.06.2006 şi nu au existat obiecţii sau alte recomandări.

